CELEX: 32021R0645
Language: lt
Date: 2021-04-15 00:00:00
Title: Komisijos įgyvendinimo reglamentas (ES) 2021/645 2021 m. balandžio 15 d. kuriuo dėl trečiųjų šalių arba jų dalių, iš kurių į Europos Sąjungą leidžiama įvežti žalio pieno, pieno gaminių, priešpienio ir priešpienio gaminių siuntas, sąrašo iš dalies keičiamas Reglamento (ES) Nr. 605/2010 I priedas (Tekstas svarbus EEE)

2021 4 20   
               
               
                  LT
               
               
                  Europos Sąjungos oficialusis leidinys
               
               
                  L 133/29
               
            
         KOMISIJOS ĮGYVENDINIMO REGLAMENTAS (ES) 2021/645
         2021 m. balandžio 15 d.
         kuriuo dėl trečiųjų šalių arba jų dalių, iš kurių į Europos Sąjungą leidžiama įvežti žalio pieno, pieno gaminių, priešpienio ir priešpienio gaminių siuntas, sąrašo iš dalies keičiamas Reglamento (ES) Nr. 605/2010 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnį, įvadinį sakinį, 8 straipsnio 1 ir 4 dalis ir 9 straipsnio 4 dalį,
         kadangi:
         
                     (1)
                  
                  
                     Komisijos reglamentu (ES) Nr. 605/2010 (2) buvo nustatyti visuomenės ir gyvūnų sveikatos sąlygos ir sertifikavimo reikalavimai, taikomi įvežant į Sąjungą žalio pieno, pieno gaminių, priešpienio ir priešpienio gaminių siuntas, ir trečiųjų šalių, iš kurių leidžiama įvežti į Sąjungą tokias siuntas, sąrašas;
                  
               
                     (2)
                  
                  
                     to reglamento I priede nustatytas trečiųjų šalių arba jų dalių, iš kurių į Sąjungą leidžiama įvežti žalio pieno, pieno gaminių, priešpienio ir priešpienio gaminių siuntas, sąrašas ir jame taip pat nurodyta, kaip tos prekės turi būti apdorotos;
                  
               
                     (3)
                  
                  
                     procedūra, pagal kurią Moldovai turi būti leista eksportuoti pieną ir pieno gaminius į Sąjungą, tebevyksta ir bus baigta laiku. Šiai procedūrai tebevykstant Moldova pateikė prašymą leisti vežti tranzitu per Sąjungą ledus, kurie laikomi greitai gendančiais sudėtiniais produktais, kurių sudėtyje yra pieno gaminių. Kad gautų tą leidimą, Moldova pateikė prašymą įtraukti ją į Reglamento (ES) Nr. 605/2010 I priedo C skiltį kaip trečiąją šalį, kurios žalias pienas ir pieno gaminiai apdoroti, kaip reikalaujama tame reglamente (apdorojimo būdas „C“), siekiant sumažinti snukio ir nagų ligos plitimo per pieno gaminius riziką;
                  
               
                     (4)
                  
                  
                     atsižvelgiant į Moldovos kompetentingų institucijų suteiktas garantijas dėl tinkamo apdorojimo būdo „C“ taikymo sudėtiniuose produktuose esantiems pieno gaminiams, Moldovą tikslinga įtraukti į Reglamento (ES) Nr. 605/2010 I priedo C skiltį;
                  
               
                     (5)
                  
                  
                     šalis į I priedo C skiltį turėtų būti įrašyta nedarant poveikio prievolėms pagal kitas Sąjungos teisės aktų nuostatas dėl gyvūninių produktų, importuojamų į Sąjungą ir pateikiamų Sąjungos rinkai, visų pirma susijusias su įmonių įtraukimu į sąrašą pagal Komisijos deleguotojo reglamento (ES) 2019/625 (3) 5 straipsnį;
                  
               
                     (6)
                  
                  
                     todėl Reglamentas (ES) Nr. 605/2010 turėtų būti atitinkamai iš dalies pakeistas;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 605/2010 I priede pateiktoje lentelėje po Marokui skirto įrašo įterpiamas toks įrašas:
            
               
                           „MD
                        
                        
                           Moldova
                        
                        
                           0
                        
                        
                           0
                        
                        
                           +“
                        
                     
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. balandžio 15 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 18, 2003 1 23, p. 11.
         
            (2)  2010 m. liepos 2 d. Komisijos reglamentas (ES) Nr. 605/2010, kuriuo nustatomos gyvūnų sveikatos, visuomenės sveikatos ir veterinarinio sertifikavimo sąlygos, taikomos įvežant į Europos Sąjungą žalią pieną, pieno gaminius, priešpienį ir priešpienio gaminius, skirtus vartoti žmonėms (OL L 175, 2010 7 10, p. 1).
         
            (3)  2019 m. kovo 4 d. Komisijos deleguotasis reglamentas (ES) 2019/625, kuriuo Europos Parlamento ir Tarybos reglamentas (ES) 2017/625 papildomas reikalavimais dėl tam tikrų žmonėms vartoti skirtų gyvūnų ir prekių siuntų įvežimo į Sąjungą (OL L 131, 2019 5 17, p. 18).